
LIETUVOS RESPUBLIKOS
NACIONALINIO SAUGUMO PAGRINDŲ ĮSTATYMO NR. VIII-49 3 STRAIPSNIO PAKEITIMO
ĮSTATYMAS

1 straipsnis. 3 straipsnio pakeitimas
Pakeisti 3 straipsnio 2 dalį ir ją išdėstyti taip:
„2. Vadovaudamasi šio įstatymo nustatytais Nacionalinio saugumo pagrindais, Vyriausybė Valstybės gynimo tarybos pritarimu teikia Seimui tvirtinti Nacionalinio saugumo strategiją – svarbiausių saugios valstybės raidą apibrėžiančių nuostatų visumą. Nacionalinio saugumo strategijoje nustatomi esminiai nacionalinio saugumo interesai, pagrindiniai rizikos veiksniai, pavojai ir grėsmės šiems interesams, valstybės nacionalinio saugumo sistemos plėtros, užsienio, gynybos ir vidaus politikos prioritetai, ilgojo laikotarpio valstybės saugumo užtikrinimo uždaviniai. Valstybės gynimo taryba svarsto, kaip įgyvendinama Nacionalinio saugumo strategija, ir teikia rekomendacijas dėl jos keitimo. Nacionalinio saugumo strategija gali būti pagal poreikį atnaujinama ir tikslinama atsižvelgiant į saugumo padėties pokyčius, tačiau ne rečiau kaip kas 5 metus.“

2 straipsnis. Įstatymo įsigaliojimas 
Šis įstatymas įsigalioja 2022 m. sausio 1 d.

Skelbiu šį Lietuvos Respublikos Seimo priimtą įstatymą.

